**(PROJEKTAS)**

**ŠVENTĖS „KAUNO HANZOS DIENOS 2016“ IDĖJOS IR ORGANIZAVIMO PASLAUGŲ PIRKIMO TECHNINĖ SPECIFIKACIJA**

**1.** Dalyvis privalo parengti ir pateikti šventės „Kauno Hanzos dienos 2016“ organizavimo projektą, kurio sudėtis nurodyta konkurso sąlygose, o laimėjęs konkursą, jį detalizuoti ir suderinęs su perkančiąja organizacija, pilnai įgyvendinti.

**2. Reikalavimai meninei projekto (paslaugų) daliai:**

2.1. šventės „Kauno Hanzos dienos 2016“ renginiai turi būti organizuojami pagal tiekėjo konkursui pasiūlytą **originalią šventės programą (scenarijų)**, kuriame miesto istorinis etnokultūrinis paveldas bei tradicijos prasmingai dera su šiuolaikinėmis šventės raiškos formomis.

2.2. šventės programa turi atspindėti originalią šventės koncepciją, vienijančią visus renginius ir veiklas, šventės tikslą, tematiką ir įgyvendinanti konkurso sąlygose keliamus uždavinius;

2.3. šventiniai renginiai organizuojami privalomose vietose: Kauno pilies vidinis kiemas (viduramžiškų menų ir muzikos kryptis), Kauno pilies loma (viduramžiškų menų ir muzikos kryptis), Santakos parkas (tradicinių amatų mugė ir kitos veiklos), Senosios prieplaukos amfiteatras (šiuolaikinių menų ir muzikos kryptis).

2.4. Reikalavimai pagrindiniams privalomiems renginiams, veikloms, t.y. teikėjas turi suorganizuoti ir įgyvendinti:

2.4.1. šventės atidarymo renginį penktadienio vakarą (Kauno pilies vidiniame kieme arba Senosios prieplaukos amfiteatre, apie pusantros valandos trunkantis masinei auditorijai skirtas ir šventės tematiką atitinkantis renginys);

2.4.2. istorinė inscenizacija šeštadienio vakarą Kauno pilies lomoje (apie valandą trunkantis šventės tematiką atskleidžiantis istorinis-muzikinis spektaklis);

2.4.3.žinomos, profesionalios senosios muzikos grupės/atlikėjo iš užsienio („žvaigždės“) koncertas šeštadienio vakare, Kauno pilies vidiniame kieme (apie valandą trunkantis koncertas su instrumentiniu pritarimu);

2.4.4. viduramžių kultūros miestelio veikla turi būti organizuojama visas 3 dienas Kauno pilies lomoje su įvairiomis viduramžiškomis veiklomis, miestelio gyventojais, turnyrais ir pan., akcentuojant viduramžių Kauną kaip prekybos, meno, amatų ir mokslų klestėjimo miestą;

2.4.5. tradicinių amatų mugės ir lauko kavinių, atitinkančių Prekybos Kauno viešosiose vietose taisyklėse, patvirtintose 2003 m. kovo 13 d. Kauno miesto savivaldybės tarybos sprendimu Nr. T-72, nustatytus reikalavimus, veikla turi būti organizuojama visas 3 dienas Santakos parke;

2.5. Reikalavimai kitiems privalomiems renginiams, veikloms:

2.5.1. suorganizuoti kitus šventinius renginius bei veiklas, užpildančias visas 3 dienas tiekėjo pasirinktose senamiesčio vietose, pasitelkiant:

2.5.1.1. ne mažiau kaip 25 profesionaliausius (žinomus šalies mastu) miesto ir šalies atlikėjus/grupes bei meno kolektyvus;

2.5.1.2. ne mažiau kaip 2 šventės koncepciją atitinkančius profesionalius senosios muzikos atlikėjus/grupes iš užsienio (Kauno pilies vidiniame kieme);

2.6. originaliai, užtikrinant koncepcijos vientisumą, papuošti šventės renginių teritoriją, apipavidalinti tradicinių amatų mugę, užtikrinti aukštą veiklų ir renginių meninį lygį.

**3. Papildomi (pageidautini) reikalavimai meninei projekto (paslaugų) daliai:**

3.1.be tradicinių šventės vietų, įtraukti naujas erdves, pritaikant jas prie šventės koncepcijos;

3.2. suskirstyti šventę zonomis, siekiant patenkinti įvairių miestiečių amžiaus grupių pomėgius;

3.3. skatinti organizatorių įtraukti į veiksmą senamiesčio bendruomenes bei verslininkus, įtraukiant Rotušės a. ir Vilniaus gatvę į šventės erdves.

**4. Reikalavimai organizacinei-techninei projekto (paslaugų) daliai:**

4.1.Teikėjas privalo užtikrinti visų konkursui pateiktame šventės „Kauno Hanzos dienos 2016“ organizavimo projekte numatytų renginių, priemonių, veiklų ir kitų įsipareigojimų kokybišką techninį, organizacinį ir finansinį įgyvendinimą.

* 1. Tiekėjas turi suorganizuoti ir įgyvendinti aktyvią šventės „Kauno Hanzos dienos 2016“ reklamos kampaniją, pasinaudojant įvairiomis visuomenės informavimo priemonėmis: reklaminiais skelbimais spaudoje (regiono ir nacionalinėje), televizijoje (regiono ir nacionalinėje), radijo stotyse (regiono ir nacionalinėje), interneto svetainėse ir socialiniuose tinkluose, ekranuose viešosiose Kauno miesto erdvėse, taip pat turi būti naudojamos ir kitos priemonės, t.y. plakatai, lankstinukai. Pateikti renginio reklaminės kompanijos tinklelį, nurodant įgyvendinimo būdus (pateikti grafiką, priemones, skaičius, kiekius);
	2. Tuo atveju, jei tiekėjas, teikdamas projektą, įsipareigojo gauti papildomų lėšų iš rėmėjų, renginio organizavimo projekte nurodytų paslaugų apimtys ir įsipareigojimai privalo būti pilnai ir kokybiškai įvykdyti. Sutarties vykdymo eigoje, rėmėjų sąrašas gali keistis, tačiau bendra paramos suma ir paslaugų apimtys negali sumažėti;
	3. Tiekėjas turi numatyti vietas lauko kavinėms (maitintojams) atokiau nuo scenų ir vaikų pramogų zonų bei užtikrinti, kad alkoholio vartojimas vyktų tik lauko kavinių zonoje;
	4. Tiekėjas turi organizuoti ir užtikrinti renginių, scenos įrangų ir pan. apsaugą, viešosios tvarkos palaikymą, higienos reikalavimų užtikrinimą, teritorijos sutvarkymą šventės metu ir po jos ir t. t.;
	5. Tiekėjas turi organizuoti ir pateikti visas renginiams reikalingas technines priemones: priklausomai nuo pateikto projekto, tačiau ne mažiau kaip 2 scenas su pilna įgarsinimo ir apšvietimo įranga, 2 LED ekranus su video kameromis ir kita reikalinga įranga, scenų/įrangos aptvėrimus; transportą, generatorius ir pan., pakylas su reikalinga įgarsinimo įranga viduramžių miestelio veikloms bei įgarsinimo ir apšvietimo techniką istorinei inscenizacijai.
1. **Kiti reikalavimai paslaugų teikimui. Tiekėjas, vykdydamas sutartį turės:**

5.1. užtikrinti konkursui pateiktame projekte nurodytų rėmėjų lėšų dydį ir jomis finansuojamų paslaugų apimtis;

5.2. įgyvendinti šventės „Kauno Hanzos dienos 2016“ renginių organizavimo paslaugų 2016 metams projektą;

5.3. reklaminės kampanijos ir visos šventės metu pristatyti Kauno miesto savivaldybę kaip šventės globėją;

5.4. įtraukti į šventės organizacinį komitetą 2 Kauno miesto savivaldybės administracijos atstovus;

5.5. ne vėliau kaip 20 dienų iki šventės pradžios raštiškai suderinti su perkančiąja organizacija detalų šventės scenarijų;

5.6. ne vėliau kaip 20 dienų iki šventės pradžios raštiškai suderinti su perkančiąja organizacija detalų šventės reklamavimo planą;

5.7. ne vėliau kaip 20 dienų iki šventės pradžios, prieš pateikiant spausdinti, raštiškai suderinti su perkančiąja organizacija spaudinių maketus;

5.8. iki 2016 m. birželio 17 dienos pateikti perkančiajai organizacijai finansinę ataskaitą pagal finansuojamo projekto išlaidų sąmatos punktus ir paslaugų atlikimo-priėmimo aktus bei išsamią dalykinę ataskaitą apie įgyvendintą projektą;

5.9. Sutarties vykdymo eigoje rėmėjų sąrašas gali keistis, tačiau renginio organizavimo projekte nurodytų paslaugų apimtys privalo būti įvykdytos, jų kokybė užtikrinta;

5.10. Suderinus su perkančiąja organizacija, sutarties vykdymo eigoje galima keisti projekte numatytus atlikėjus ir meninius kolektyvus jiems lygiaverčiais meniniu požiūriu, jeigu tam yra pateisinamos priežastys;

5.11. Suderinus su perkančiąja organizacija ir gavus iš jos informaciją, savo suplanuotomis reklamos priemonėmis skelbti visus Kauno mieste vyksiančius renginius skirtus Kauno Hanzos dienoms.